Neuvoston asetus (ETY) N:o 3020/81, annettu 19 päivänä lokakuuta 1981, 14 päivänä marraskuuta 1975 tehdyn TIR-carnet'lla tapahtuvaa tavaroiden kansainvälistä kuljetusta koskevan tulliyleissopimuksen (TIR-yleissopimus) teknisten liitteiden soveltamisesta ennakkoon



Virallinen lehti nro L 302 , 23/10/1981 s. 0006 - 0007

Suomenk. erityispainos Alue 2 Nide 3 s. 0091

Ruotsink. erityispainos Alue 2 Nide 3 s. 0091



NEUVOSTON ASETUS (ETY) N:o 3020/81, annettu 19 päivänä lokakuuta 1981, 14 päivänä marraskuuta 1975 tehdyn TIR-carnet'lla tapahtuvaa tavaroiden kansainvälistä kuljetusta koskevan tulliyleissopimuksen (TIR-yleissopimus) teknisten liitteiden soveltamisesta ennakkoon EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksen (ETY) n:o 3237/76(1) tarkoituksena on soveltaa ennakkoon 14 marraskuuta 1975 tehdyn TIR-yleissopimuksen teknisiä liitteitä ja TIR-carnet'n mallia, teknisiin liitteisiin samoin kuin TIR-carnet'n käyttöä koskeviin sääntöihin on viimeaikoina tehty joitakin muutoksia yleissopimuksen määrittämän muutosmenettelyn mukaisesti, on yhteisön edun mukaista sisällyttää nämä muutokset niin pian kuin mahdollista TIR-yleissopimuksen teknisiin liitteisiin ja TIR-carnet'n käyttöä koskeviin sääntöihin, näiden muutosten tarkoituksena on sallia erityisesti tavaraluetteloiden käyttö TIR-carnet'n tukena siten, etteivät ne korvaa TIR-carnet'n lastiluetteloa vaan toimivat ainoastaan sen liitteinä, ja tämän vuoksi olisi muutettava asetusta (ETY) N:o 3237/76, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 3237/76 seuraavasti: 1. Korvataan liitteessä 1 olevan 10 säännön c alakohta TIR-carnet'n käyttöä koskevista säännöistä tekstillä: "c) Muodoltaan lastiluetteloa vastaavat lisälehdet tai kaupalliset asiakirjat, jotka sisältävät kaikki lastiluettelon edellyttämät tiedot, voidaan kiinnittää irroiteosiin. Tällöin kaikkiin irroiteosiin on merkittävä seuraavat tiedot: i) lisälehtien lukumäärä (kohta 10); ii) kollien ja tavaroiden määrä ja tyyppi sekä lisälehdillä lueteltujen tavaroiden kokonaisbruttopaino (kohdat 11-13)." 2. Korvataan liitteessä 2 olevan 3 artiklan 8 kohta tekstillä: "8. Kiinnityslenkkien ja -renkaiden etäisyys toisistaan ei saa ylittää 200 millimetriä. Jos ajoneuvon ja suojapeitteen rakenne estää kaiken pääsyn lastitilaan, etäisyys pystytuen kummallakin puolella sijaitsevien kiinnityslenkkien ja -reikien välillä saa olla suurempi muttei kuitenkaan ylittää 300 millimetriä. Kiinnitysrenkaiden on oltava vahvistettuja." 3. Liitteeseen 6: a) lisätään seuraava selittävä huomautus johdannon jälkeen: "1. LIITE 1 1.10 c) TIR-carnet'n käyttöä koskevat säännöt - lastiluetteloon liitettävät tavaraluettelot Säännön 10 c alakohta TIR-carnet'n käyttöä koskevista säännöistä mahdollistaa tavaraluetteloiden käytön carnet'n liitteenä, vaikka lastiluettelossa olisikin riittävästi tilaa kaikkien kuljetettujen tavaroiden kirjaamiseen. Kuitenkin tämä menettely on sallittua ainoastaan silloin, kun luettelot luettavassa ja tunnistettavassa muodossa sisältävät kaikki lastiluettelon edellyttämät tavaratiedot, ja kun kaikkia muita 10 säännön c alakohdan c säännöksiä on noudatettu." b) lisätään selittävän huomautuksen 2.3.6 b jälkeen seuraava selittävä huomautus: "2.3.8 8 kohta - Kiinnityslenkkien ja -renkaiden välinen etäisyys Suurempi kuin 200 millimetrin etäisyys, joka ei kuitenkaan ylitä 300 millimetriä, sallitaan pystytuen kummallakin puolella, jos kiinnityslenkit on upotettu vaakasuoriin laitoihin, ja kiinnitysrenkaat ovat soikion muotoiset ja juuri riittävän kokoiset lenkkeihin kiinnitettäviksi." 2 artikla Komissio ilmoittaa Euroopan talouskomission toimeenpanevalle sihteerille 1 artiklassa annetuista säännöksistä. 3 artikla Tämä asetus tulee voimaan 1 päivänä tammikuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä lokakuuta 1981. Neuvoston puolesta Puheenjohtaja P. WALKER (1) EYVL N:o L 368, 31.12.1976, s. 1